Хьэтагъ и махуэ
Осетие Ищхъэрэм хыхьэ Суадаг къуажэм и гъунэгъу мэз дахэм илъэс къэс бадзэуэгъуэ мазэм щагъэлъапIэ лъэпкъ гуфIэгъуэр — Хьэтагъ и махуэр.
Хьэтагъ адыгэпщ инал и къуищым я нэхъыщIэт. Чристэн диныр къызэрищтар ямыдэу, ар и къуэш нэхъыжьитIым ирахужьат. Осетием щынэсам къыкIэлъыпхъэрахэр ялъэщIыхьэу хуежьащ. Хъыбарыжьым къызэрыхэщыжымкIэ, Хьэтагъ Тхьэм елъэIуащ: «КъыздэIэпыкъу!». «Тхьэм къыжриIащ: «мэзым кIуэ». арщхьэкIэ щIалэр абы нэсыртэкъым. ИтIанэ Тхьэм унафэ ищIащ: «Мэз, Хьэтагъ и деж кIуэ». Арати, мэзым ар игъэпщкIуащ.
Абы лъандэрэ Куртатин аузым щагъэлъапIэ Хьэтагъ и махуэр. ВыщIэхэр, мэлхэр яукI, яшхыну-ирафынухэр здахь. А псоми тебжэн хуейщ дин лэжьакIуэр. ИужькIэ ахэр унэм яхьыжри я гъунэгъухэмрэ Iыхьлыхэмрэ ягъэхьэщIэ. Мэзым зыри щIэпх хъунукъым, уеблэмэ, тхьэмпэ закъуи. Абы фадэ щызыIуплъхьэнуи, тутын ущефэнуи, ущыхъуэнэнуи къезэгъыркъым. А хабзэм ткIийуэ тетщ псори.
Бунтури Тамарэ.
«Аргументы и факты»
